শাশ্বতী গীঙ্গুলী কবিতা মিলনসাগর Saswati Ganguli Poetry MILANSAGAR
কবি শাশ্বতী গাঙ্গুলী -  জন্মগ্রহণ করেন পশ্চিমবঙ্গের হুগলী জেলার উত্তরপাড়ায় তাঁর মামাবাড়ীতে।
পিতা সৌমেন মুখোপাধ্যায় ও মাতা অপর্ণাদেবী।
পড়াশুনা শুরু হয় দেবীশ্বরী বিদ্যা নিকেতন, মাখলা, হুগলী জেলায়। উচ্চমাধ্যমিক পাশ করেন ১৯৯২ সালে
উত্তরপাড়া উচ্চ বালিকা বিদ্যালয়, উত্তরপাড়া, হুগলী জেলা থেকে।  এরপর ভর্তি হন কলকাতার প্রেসিডেন্সী
কলেজে, বাংলা সাহিত্য নিয়ে। সেখান থেকেই ১৯৯৫ সালে স্নাতক হওয়ার পর এম.এ পাশ করেন ১৯৯৭
সালে। ২০০৮ সালে পি.এইচডি করেন বর্ধমান বিশ্ববিদ্যালয় থেকে।
কবি, জীবিকা হিসেবে বেছে নেন অধ্যাপনাকে। প্রথমে যোগ দেন দিল্লীর জওয়াহরলাল নেহেরু বিশ্ববিদ্যালয়ে
১৯৯৯ সালের জানুয়ারীতে, বাংলায় অধ্যাপনার কাজে।  এরপর  চলে আসেন চন্দননগর গভমেন্ট কলেজে
অধ্যাপনার কাজে ২০০১ সালে। সেখানে কিছুদিন কাজ করার পর, ২০০১ থেকেই তিনি যোগ দেন দিল্লীর
মিরাণ্ড হাউস কলেজে।
অষ্টম শ্রেণী থেকে শুরু হয় তাঁর কবিতা লেখা, যা তাঁর স্কুলের দেয়াল  ম্যাগাজিন এবং ম্যাগাজিন “উদয়রাগ”-
এ নিয়মিত ছেপে বার হয়। প্রেসিডেন্সী কলেজে পড়াকালীনও তাঁর কবিতা সেই কলেজের পত্রিকা
“ফিনিক্স” এ প্রকাশিত হয়েছে নিয়মিত। রবীন্দ্রনাথের পর তাঁর প্রিয় কবিদের মধ্যে রয়েছেন জীবনানন্দ, শঙ্খ
ঘোষ, সঞ্জয় ভট্টাচার্য, শক্তি চট্টোপাধ্যায়, সুনীল গাঙ্গুলী, মণীন্দ্র রায়, জয় গোস্বামী ও শ্রীজাত।
বহুমুখী প্রতিভাধর এই কবি ভালোবাসেন গান গাইতে, নাটক করতে। তিনি চণ্ডীগড় প্রাচীন কলাকেন্দ্র থেকে
সঙ্গীত ভূষণ মানপত্র লাভ করেছেন। নাটকের অভিনেত্রী হিসেবে তিনি দক্ষতার পরিচয় দিয়েছেন। দিল্লীর
ময়ূরবিহার ফেজ ২ তে অবস্থিত মিলনী কালচারাল অ্যাণ্ড ওয়েলফেয়ার অ্যাসোসিয়েশন-এর দল নিয়ে তিনি
কানপুর, লক্ষ্ণৌ প্রভৃতি শহরে নাটক ও যাত্রা মঞ্চস্থ করেছেন। ২০০৬ সালে দিল্লী কালীবাড়ী আয়োজিত নাট্য
প্রতিযোগীতায়, অভিনয়ের জন্য তিনি  ২য় স্থান অধিকার করে পুরস্কৃত হন।
তিনি কবিতা লেখেন, যা হাতের কাছে পান, তার উপরেই এবং তারপর তা কোথায় রাখেন তার আর কিছু
ঠিক থাকে না। তাই তাঁর বহু কবিতা হারিয়ে গেছে। এত উচ্চশিক্ষিতা হবার পরও তাঁর প্রথাভিত্তিক
পড়াশুনা একদম ভালো লাগে না বলে আমাদের জানিয়েছেন! আরও জানিয়েছেন যে তাঁর কবিতায় হাতে
হয়েছে তাঁর পিতা সৌমেন মুখোপাধ্যায়ের হাত ধরেই এবং তাঁর জীবনে এগিয়ে যাবার পথে যিনি সবচেয়ে
বেশী প্রেরণা যুগিয়েছেন তিনি হলেন তাঁর ছোড়দি মৌসুমী বন্দ্যোপাধ্যায়।
আমরা মিলনসাগরে  কবি শাশ্বতী গাঙ্গুলীর কবিতা তুলে আনন্দিত।
কবির সঙ্গে যোগাযোগ -
চলভাষ - +৯১৯৮১১৭৫০০৬৯
উত্স – কবির সঙ্গে দূর সংযোগ মাধ্যমে সাক্ষাত্কার।
কবি শাশ্বতী গাঙ্গুলীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রকাশ - ১০.০৭.২০১৩
...